**Návrh na kandidáta na prezidenta Slovenskej republiky**

Voľby prezidenta Slovenskej republiky upravuje Ústava Slovenskej republiky a zákon
č. 180/2014 Z. z. o podmienkach výkonu volebného práva a o zmene a doplnení niektorých zákonov v znení neskorších predpisov.

Prezidenta Slovenskej republiky volia občania Slovenskej republiky v priamych voľbách tajným hlasovaním na päť rokov. Právo voliť prezidenta Slovenskej republiky majú občania, ktorí majú právo voliť do Národnej rady Slovenskej republiky (občania Slovenskej republiky, ktorí najneskôr v deň konania volieb dovŕšia 18 rokov veku).

Voľby prezidenta Slovenskej republiky vyhlasuje predseda Národnej rady Slovenskej republiky najneskôr 55 dní predo dňom ich konania.

Za prezidenta možno zvoliť každého občana Slovenskej republiky, ktorý je voliteľný za poslanca Národnej rady Slovenskej republiky (občan Slovenskej republiky s trvalým pobytom na jej území) a v deň voľby dosiahol vek 40 rokov.

Kandidátov na prezidenta Slovenskej republiky navrhuje najmenej 15 poslancov Národnej rady Slovenskej republiky alebo občania, ktorí majú právo voliť do Národnej rady Slovenskej republiky, a to na základe petície podpísanej najmenej 15 000 občanmi. Návrhy na voľbu sa odovzdávajú predsedovi Národnej rady Slovenskej republiky najneskôr do 21 dní od vyhlásenia volieb (Čl. 101 ods. 3 Ústavy SR).

Čl. 101 ods. 3 Ústavy  ustanovuje, že kandidátov na prezidenta navrhujú občania, ktorí majú právo voliť do Národnej rady Slovenskej republiky. Tiež ustanovuje, že petíciu musí podpísať najmenej 15000 občanov.

Zákon č. 180/2014 Z. z. o podmienkach výkonu volebného práva v § 103 ods. 2 dáva právomoc a povinnosť predsedovi Národnej rady preskúmať, či petícia spĺňa podmienky zákona o podmienkach výkonu  volebného práva ako aj osobitného predpisu.

Podmienky osobitného predpisu sú: že  podpisov na petícii má byť najmenej  15 000  a že  petíciu podpísali občania, ktorí majú právo voliť vo voľbách do NRSR. V tomto prípade musí občan spĺňať podmienku veku 18 rokov.

Z vyššie uvedeného vyplýva, že petícia musí byť  v súlade s Ústavou, ktorá v článku 101 ustanovuje niektoré podmienky pre voľbu prezidenta ako aj so zákonom č. 180/2014 z. z. o podmienkach výkonu volebného práva. **Bez dátumu narodenia nie je možné preskúmať, či občan, ktorý podpísal petičnú listinu je oprávnený voliť  do NRSR.**

Návrh na kandidáta na prezidenta Slovenskej republiky musí v zmysle uvedeného obsahovať

a) meno, priezvisko a titul kandidáta,

b) dátum narodenia,

c) zamestnanie kandidáta, ktoré vykonáva v čase podania návrhu,

d) adresu trvalého pobytu kandidáta,

e) vlastnoručne podpísané vyhlásenie kandidáta, že súhlasí so svojou kandidatúrou a že spĺňa podmienky na zvolenie za prezidenta.

Predseda Národnej rady Slovenskej republiky preskúmava do siedmich dní od doručenia návrhu na kandidáta, či návrh alebo petícia obsahujú zákonom ustanovené údaje; pri petícii preskúmava aj to, či sú splnené požiadavky ustanovené osobitným zákonom (Čl. 101 ods. 3
Ústavy SR, § 103 zákona č. 180/2014 Z. z. a zákon č. 85/1990 Zb.). Ak návrh spĺňa ustanovené podmienky, predseda Národnej rady Slovenskej republiky návrh prijme, inak ho odmietne.

Proti odmietnutiu návrhu na kandidáta môže dotknutý kandidát podať návrh na vydanie rozhodnutia o prijatie jeho návrhu na príslušný súd.

Petičný hárok č. ....................

**P e t í c i a**

Občania Slovenskej republiky,
ktorí majú právo voliť do Národnej rady Slovenskej republiky,

pre voľby prezidenta Slovenskej republiky v roku .... za kandidáta na prezidenta Slovenskej republiky

navrhujú

|  |  |  |
| --- | --- | --- |
|  |  |  |
| meno, priezvisko, titul |  | dátum narodenia |
|  |  |  |
| zamestnanie, ktoré vykonáva v čase podania návrhu |  | adresa trvalého pobytu |

Vyhlásenie kandidáta: **Ja,** meno a priezvisko, titul**,** **vyhlasujem, že súhlasím so svojou kandidatúrou na prezidenta Slovenskej republiky a že spĺňam podmienky na zvolenie za prezidenta Slovenskej republiky.**

|  |  |  |  |  |
| --- | --- | --- | --- | --- |
|  | **Meno a priezvisko** | **Dátum narodenia** | **Adresa trvalého pobytu**(obec, ulica, číslo domu) | **Podpis** |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |
| 5. |  |  |  |  |
| 6. |  |  |  |  |
| 7. |  |  |  |  |
| 8. |  |  |  |  |
| 9. |  |  |  |  |
| 10. |  |  |  |  |
| 11. |  |  |  |  |
| 12. |  |  |  |  |
| 13. |  |  |  |  |
| 14. |  |  |  |  |
| 15. |  |  |  |  |

Petičný výbor: meno, priezvisko, adresa trvalého pobytu

**Osoba určená na zastupovanie v styku s orgánom verejnej moci: meno, priezvisko, adresa trvalého pobytu, podpis** (Na každom podpisovom hárku musí byť uvedené meno, priezvisko a adresa trvalého pobytu osoby určenej na zastupovanie v styku s orgánom verejnej moci.)

**VYHLÁSENIE KANDIDÁTA**

**na prezidenta Slovenskej republiky**

Ja, meno, priezvisko, titul, dátum narodenia, zamestnanie, adresa trvalého pobytu,

vyhlasujem,

že súhlasím so svojou kandidatúrou na prezidenta Slovenskej republiky a že spĺňam podmienky na zvolenie za prezidenta Slovenskej republiky.

V (obec a dátum)

vlastnoručný podpis kandidáta

**Voľba prezidenta SR**

1. Petičný výbor v príslušnom termíne doručí petíciu s najmenej 15 000 podpismi občanov predsedovi NR SR. V sprievodnom liste uvedie počet hárkov a počet podpisov občanov.
2. Na osobitnom liste petičný výbor predloží vlastnoručne podpísané vyhlásenie kandidáta, že súhlasí so svojou kandidatúrou a že spĺňa podmienky na zvolenie za prezidenta SR.